**Perspectiva de gen în orientarea vocaţională a elevilor**

**Orientarea vocaţională** este un proces care începe din copilărie – chiar dacă în acea perioadă părinţii se amuză frecvent pe seama „opţiunilor” copiilor lor – şi, în mod ideal, se prelungeşte pe durata întregii vieţi. Opţiunea profesională din perioada adolescenţei, care deseori se şi materializează, se datorează, în mare parte, demersurilor educaţionale efectuate de către cadrele didactice. De aici responsabilitatea mare care le revine în ceea ce priveşte „planul” individual al fiecărui elev pentru dezvoltarea carierei.

Deşi mulţi dintre noi percep „cariera” exclusiv în raport cu profesia obţinută şi cu locul de muncă ulterior, aceasta, de fapt, presupune toate opţiunile pe care le carierei. Astfel, decizia legată de carieră se va lua nu în baza intereselor, a abilităţilor şi a potenţialului individual, ci a normelor prescrise, coagulate de mediul socio-cultural în care trăim, a stereotipurilor existente cu privire la „profesii feminine” şi „profesii masculine”.

Prin implicarea copilului în anumite activităţi, jo- curi, sarcini, şi nu în altele se formează un anumit tip de abilităţi şi, respectiv, se limitează accesul şi se reduc posibilităţile de dezvoltare a altor dexterităţi. Apar- ent fără reverberaţii profesionale, această situaţie va influenţa în mod sigur opţiunea pentru carieră.

***De ce totuşi preferinţele şi alegerile fetelor şi ale băieţilor sânt diferite?***

Cercetările în domeniu nu au găsit deosebiri de gen semnificative privind motivaţia pentru muncă. Cu toate acestea, alegerile legate de profilul liceal, studiile ulterioare şi carieră diferă la fete şi la băieţi. Această situaţie se explică prin faptul că de-a lungul vieţii fetele şi băieţii, femeile şi bărbaţii au experienţe de socializare diferite. De asemenea, şi societatea structurează în mod diferit oportunităţile, încurajînd sau descurajînd, astfel, anumite opţiuni de carieră.

Trebuie să admitem faptul că înainte de intrarea copiilor în grădiniţă sau în şcoală, ei trăiesc în fiecare zi experienţe prin care învaţă cum să se comporte ca băieţi şi fete. Primul agent de socializare de gen este familia: raportîndu-se la membrii acesteia, observînd diverse interacţiuni şi ascultînd, copiii încep să înţeleagă genul şi diferenţele. Deşi, la naştere, între băieţi şi fete există puţine diferenţe fiziologice şi comportamentale, părinţii interacţionează cu nou-născuţii în funcţie de sexul acestora. Studiile au evidenţiat faptul că atunci cînd sînt solicitaţi să-şi descrie copiii la puţin timp după naştere, aceştia tind să spună despre fete că sînt delicate, mici, cu trăsături fine etc., în timp ce pe băieţi îi prezintă ca energici, puternici, cu trăsături proeminente etc. Odată cu creşterea copiilor, părinţii dezvoltă stiluri diferite de interacţiune şi comunicare cu ei, în funcţie de sex. De exemplu, în special mamele, vorbesc mai des cu fetele despre emoţii şi sentimente, pe când cu băieţii folosesc mai multe explicaţii, le pun mai multe întrebări şi utilizează mai multe numere şi verbe de acţiune.

Un alt agent important de socializare de gen este mass-media. Spre regret, copiii mici petrec mult timp în faţa televizorului, iar părinţii nu sînt întotdeauna lîngă ei ca să clarifice şi să discute anumite situaţii. Dincolo de partea educaţională incontestabilă a unor desene animate şi emisiuni, copiii văd şi multe imagini stereotipe pen- tru fetiţe/femei şi băieţi/bărbaţi. De exemplu, anumite producţii de animaţie prezintă prinţese frumoase, care trebuie salvate de prinţi curajoşi, iar altele – băieţi agresivi şi distrugători de bunuri.

O bună orientare vocaţională se realizează în baza cunoaşterii intereselor individuale ale elevilor, a abilităţilor şi talentelor lor, precum şi în funcţie de modificările produse în traiectul evolutiv de-a lungul experienţelor educaţionale.

De aici interesul marcant pentru aspectele de gen: limitarea acestor experienţe şi opţiuni educaţionale la activităţi specific “feminine” sau “masculine” cauzează diferenţe şi constrîngeri din perspectiva genului în alegerea şi dezvoltarea un părinte alături pentru a amortiza mesajele exagerate şi unilaterale ale acestui tip de filme?

Şi jucăriile transmit mesaje clare de gen. Atunci cînd cineva intră într-un magazin specializat, vînzătorul îl întreabă: „Pentru cine căutaţi jucărie, pentru băiat sau fată?”. Dacă vînzătorul nu face acest lucru, atunci singuri veţi înţelege care este “zona fetelor” – de regulă, roz, cu rafturi acoperite cu seturi de bucătărie, de cusut, de coafat, cu păpuşi etc. (jucării care pregătesc fetele pentru rolurile viitoare de soţii şi mame şi pun accent pe frumuseţea şi atractivitatea fizică, pe cooperare) şi care este “zona băieţilor” – cu jucării în culori închise, care pun accent pe agresivitate, violenţă, explorare, manipulare, invenţie, construcţii, competiţie.

Copiii mai mari îşi continuă socializarea de gen prin lecturi, citind cărţi în care băieţii sînt descurcăreţi, aventuroşi, curajoşi şi isteţi, cu abilitatea de a rezolva problemele în mod independent, iar fetele sînt portreti- zate ca “premiu” pentru curajul băieţilor, cu trăsături ca frumuseţea, răbdarea, încrederea. Părinţii şi adulţii din familia extinsă au un rol crucial în socializarea de gen a copiilor, în special, prin proce- sele de imitare, dar şi prin regulile de conduită pe care le impun copiilor şi prin comentariile oferite.

Făcînd uz de stereotipurile privind rolurile de gen, transmise prin agenţii de socializare şi prin interacţiunile adult-copil, mediul facilitează dezvoltarea unor trăsături şi abilităţi diferite la băieţi şi fete.

***Care este rolul şcolii în transmiterea diferenţelor de gen ca limitare în orientarea vocaţională?***

La vîrsta şcolară mică şi a adolescenţei, opţiunea pentru o carieră este influenţată, în mare măsură, de instituţia de învăţămînt, incluzînd experienţa şi alegerea disciplinelor de studiu, expectanţele faţă de reuşita aca- demică (exprimate deopotrivă de părinţi şi de profesori). Diferenţe între fete şi băieţi, aşa cum sînt prezentate în literatura de specialitate, există atît la nivel experienţial, cît şi la nivel empiric. La nivel empiric, acestea ţin de matematică, ştiinţe şi lectură, precum şi de înscrierile la cursuri de învăţare aprofundată a materiilor în cauză. la nivel experienţial, atestăm diferenţe legate de: stima de sine, abilităţi, interacţiunea profesorilor cu elevii, dar şi de recomandările şi oportunităţile oferite de cei din jur. Studiile arată că, deşi băieţii şi fetele încep grădiniţa de pe poziţii egale, pînă în clasa a XII-a, la matematică şi ştiinţele reale fetele se situează pe o poziţie academică inferioară celei a băieţilor. Factori variaţi – statutul socioeconomic, părinţii, profesorii şi colegii – influenţează diferenţele de gen încă din primii ani de şcoală şi le accentuează în perioada liceală. Totodată, cercetările evidenţiază faptul că v\rsta critică pentru dezvoltarea diferenţelor de gen este adolescenţa timpurie (clasa a VII-a), atunci c\nd performanţa fetelor la matematică şi ştiinţe începe să scadă. În consecinţă, spre deosebire de băieţi, adolescentele indică semnificativ mai puţină încredere faţă de succesul în profesiile relaţionate cu ştiinţa şi tehnologia, cum ar fi matematica, ingineria. În acelaşi timp, este mai probabil ca adolescenţii, comparativ cu adolescentele, să se înscrie la cursuri de matematică şi ştiinţe reale şi să urmeze o carieră inginerească. Autopercepţiile tinerelor relativ la competenţa redusă şi aversiunea faţă de cursurile de matematică şi ştiinţe reale rezultă adesea în neimplicarea lor în ocupaţii care solicită cunoştinţe şi abilităţi în aceste domenii.

Fetele au însă, constant pe parcursul liceului, performanţe mai mari la lectură şi compunere, în acelaşi timp, performanţa scăzută la testele standardizate se explică prin tratamentul diferenţiat în clasă. Congruent cu modelul de performanţă la matematică, studiile citate arată că utilizarea computerului de către fete tinde să scadă începând cu anii de gimnaziu, pentru ca în liceu ele să se înscrie într-un număr mai mic la cursuri de calculatoare (suplimentare sau opţionale). Diferenţele în folosirea calculatorului au fost asociate cu cele de socializare, manifestate mai ales acasă, unde acesta este “instrumentul” preferat al taţilor şi fraţilor, sau au fost determinate de programele de televiziune, care prezintă adesea bărbaţii în roluri relaţionate cu computerul). Aspectele descrise trebuie luate în considerare, deoarece au repercusiuni asupra viitoarelor oportunităţi educaţionale, cât şi asupra opţiunilor privind cariera. Totodată, implicarea mai mare a băieţilor în activităţi şi sarcini la computer le dezvoltă abilităţi şi interese care le oferă şanse sporite în obţinerea unor slujbe mai bine plătite în domeniul tehnologiilor informaţionale.

Fetele utilizează computerul pentru procesare de texte, în timp ce băieţii, care au o atitudine mai bună faţă de el, considerîndu-l “mai distractiv, mai important, mai prietenos” – pentru programare. Concomitent, atât băieţii, cât şi fetele percep tehnologiile informaţionale ca domeniu aparţinând predominant bărbaţilor. Aceste atitudini determină participarea redusă a fetelor la cursurile de tehnologii informaţionale.

***Care este rolul profesorilor în promovarea diferenţelor de gen ca limitare în orientarea pentru carieră?***

Numeroase cercetări efectuate în scopul stabilirii unor implicaţii relevante ale demersurilor educaţionale realizate de profesori şi opţiunile pentru carieră ale elevilor au constatat diferenţe de gen subtile în determinarea performanţei şcolare, ceea ce influenţează în mod evident deciziile lor ulterioare. Acestea implică modele de interacţiune între elevi, între profesori şi elevi care încurajează comportamentul specific de gen. De exemplu, unele studii au arătat că profesorii sânt mai atenţi la solicitările fetelor, dar, totodată, îi încurajează mai mult pe băieţi. De regulă, în cadrul clasei, fetele sânt apreciate pentru curăţenie şi politeţe – calităţi opuse celor pentru care sânt remarcaţi băieţii. Aceste modele de interacţiune au consecinţe serioase pentru educaţia fetelor. De asemenea, cadrele didactice le transmit fetelor mesaje subtile referitoare la expectanţele reduse în cazul ştiinţelor exacte. Băieţii primesc mai multă atenţie din partea acestora, pozitivă sau negativă. De exemplu, profesorii solicită în mod frecvent ca băieţii să şteargă tabla. Această simplă cerere le oferă avantajul atenţiei adultului şi sprijină dezvoltarea încrederii în sine şi a asertivităţii în contexte publice, dar şi a stimei de sine.

Experienţele din şcoală au fost asociate şi cu scăderea nivelului de stimă de sine la fete, care apare în adolescenţa timpurie; fetele încep, în perioada dată, să internalizeze mesajele culturale conform cărora femeile trebuie să fie tăcute şi pasive.

Activităţile din clasă sânt, de asemenea, un furnizor de prescripţii sociale de gen. Uneori, profesorii separă echipele sau grupurile de elevi în funcţie de gen, ori le oferă sarcini diferite. De exemplu, băieţilor li se cere să- şi asume roluri de conducere, să repare echipamente, să mute mobilă, să care cărţi; pe când fetelor – să-şi asume roluri suportive, să scrie invitaţii, să ude plantele, să păstreze curăţenia. În astfel de clase segregate pe bază de sex se pot crea bariere în cooperarea dintre băieţi şi fete, care se pot menţine nu doar în perioada scolarităţii, ci şi în viaţa adultă.

La o primă vedere, elevele par să se descurce bine: au note mai mari, chiulesc rareori, primesc mai puţine pedepse decât băieţii etc. Fiind mai tăcute şi mai conformiste, sânt considerate de către profesori „elevi ideali”. Consecinţele pe termen lung constau însă în timpul limitat acordat, mai puţin ajutor, mai puţine provocări şi, corespunzător, oportunităţi de învăţare. întăririle oferite de către profesori (laude, note pentru „purtare” etc.) sânt, de fapt, încurajări pentru pasivitate şi au o influenţă negativă asupra independenţei şi stimei de sine.

Oportunităţile diferite de care dispun fetele şi băieţii modelează experienţele de socializare de gen, iar acestea, la rîndul lor, determină performanţa şcolară şi, în consecinţă, alegerea şi dezvoltarea carierei. Astfel, până la sfârşitul liceului, băieţilor li se transmite cât de importantă este identitatea ocupaţională, menţinută şi influenţată de abilităţi, performanţă academică şi oportunităţi, în timp ce fetelor li se inoculează cât de importantă este identitatea relaţională, menţinută şi influenţată de expectanţele celor din jur.

***Care este rolul prescripţiilor sociale de gen, transmise inclusiv de profesori, în orientarea vocaţională?***

Stereotipurile de gen cu privire la meserii se manifestă în convingerile noastre că anumite ocupaţii (de exemplu, asistentă medicală, profesoară, secretară etc.) sânt “feminine”, iar altele (mecanic, inginer, medic etc.) sânt “masculine”. Mai mult decât atât, şi în limbajul uzual atestăm forme de feminin pentru cîteva meserii, celelalte fiind la masculin, pentru desemnarea unor profesii „masculine”. Deşi gramatica limbii române permite formele de feminin pentru *director, preşedinte, şef, ambasador, analist* etc., rareori auzim şi noi, şi copiii noştri ca aceste substantive să se utilizeze la feminin. la fel e şi cu alte substantive, pe care le auzim exclusiv la feminin, precum *secretară, mulgătoare, croitoreasă, asistentă medicală* etc. Deşi această nuanţă pare neimportantă la prima vedere, studiile de specialitate arată că stereotipurile de gen se transmit inclusiv prin intermediul limbajului, care deseori prejudiciază statutul femeilor. V-aţi gândit vreodată cum percepe un copil de 5-10 ani faptul că toţi preşedinţii şi şefii din jurul său ori de care aude la TV sânt bărbaţi? în timp ce educatoarele şi asistentele medicale sânt femei? Altă concluzie decât că sferele ocupaţionale sânt segregate *a priori* nu va putea trage. Sau, mai rău, va gândi în detrimentul femeilor: „Nu sânt suficient de bune./Nu au învăţat bine la şcoală.” etc. Iar în cazul cînd însuşi copilul are aspiraţii neconforme cu stereotipurile („Cum să fiu croitor, dacă este o meserie practicată de femei!?” – poate gîndi un băieţel de 7 ani) şi nu este ajutat de adulţii din preajmă să-şi catalizeze opţiunea profesională în favoarea talentelor şi a aptitudinilor, îşi va înfrânge propensiunea spre această meserie şi va căuta să identifice o altă ocupaţie, care să-i mulţumească pe ceilalţi.

Astfel, stereotipurile descurajează elevii să urmeze cariere în ocupaţii considerate ca fiind neadecvate genului lor, deşi pot fi potriviţi pentru meseriile date. De asemenea, stereotipurile pot descuraja părinţii să susţină decizia copiilor de a îmbrăţişa profesii non-tradiţionale genului pe care îl au.

La nivel social, cariera femeii, atât în termeni profesionali, cât şi în termeni de timp liber, este orientată spre activităţile mai bine decât femeile în ocupaţii considerate tradiţional masculine şi femeile – mai competente (şi câştigă mai bine) decât bărbaţii în ocupaţii considerate tradiţional feminine. Cercetările privind alte aspecte ale rolului de gen (de exemplu, referitoare la jucăriile de gen) au demonstrat că preşcolarii şi şcolarii mici au cunoştinţe substanţiale despre ocupaţiile de gen. Mai mult, ei aleg ocupaţii specifice genului lor şi, în general, resping ideea de a avea, când vor fi mari, ocupaţii specifice genului opus.

***De ce este importantă compensarea continuă a diferenţelor de gen în orientarea vocaţională?***

Dezvoltarea carierei este un proces care continuă atîta timp cât individul doreşte să se redescopere şi să se reorienteze. Responsabilitatea părintească faţă de orientarea copiilor:

 *Vorbiţi cu băieţii despre aspectele comportamentului lor care plac copiilor şi argumentaţi de ce. Analizaţi alegerile pe care le fac băieţii cu privire la rolul lor şi consecinţele acestor alegeri.*

 *Oferiţi-le o diversitate mare de imagini a ceea ce înseamnă să fii băiat/fată. Ajutaţi copiii să-şi dezvolte* *propriile opinii în acest sens.*

 *Trataţi copiii, băieţi şi fete, în mod egal, menţineţi aceleaşi expectanţe şi standarde.*

 *Încurajaţi copiii să aleagă activităţi, cursuri, cariere bazate pe interese şi abilităţi, şi nu pe sex.*

***Pentru părinţi:*** *Implicaţi-vă în activităţile şcolare, în iniţierea şi susţinerea parteneriatelor cu şcoala şi cu alţi părinţi.*